Kāsia

Ko e kāsia ko e fuʻu ʻakau lahi ʻaupito ia. ʻOku ui foki ko e Albizzia saman pe Albizia saman, ko e saman ko e hingoa ia ʻo e fuʻu ʻakau ʻeni ʻi Venisuela mo e takatakai, ko ʻene potu fonua tupuʻanga.

Kae mahalo pē ko e faʻahinga kehe ia, (kā ʻoku tatau ʻene ʻasi) ko e Albizzia lebbeck pe Acacia lebbeck. Ko ʻĒsia tongahahake ko ʻene potu fonua tupuʻanga.

 Hingoa ʻi he ngaahi lea kehe 
 ʻōhai, pū ʻōhai (lea fakahauaiʻi)
 vaivai ni vavalagi (lea fakafisi)
 tamaligi, tamalini, malapa (lea fakahaʻamoa)
 monkey pod, cenizaro, cow tamarind, raintree, saman (lea fakapilitānia), Albizzia saman
 acacia, blackwood, raintree, woman's tongue, siristree (lea fakapilitānia), Albizzia lebbeck

 Toe meʻa kehe 
Taimi ʻe niʻihi ʻoku ui ʻa e ʻakau ʻeni ko acacia, kae ko e ngaahi acacia moʻoni ko e kāinga-ofi kehe ʻo e mimosoideae ia. Ko ia ai ʻa e ʻuhinga ʻo e hingoa fakatonga, ko e (ʻā)kāsia? Pe ko e ʻuhinga fakatonga, ʻoku kā(sia) ʻe he ʻakau?

 Tataku 
 Hokohoko ngaahi ʻakau; Vaʻa fekumi ngoue Vainī
 Tongan dictionary; C.M. Churchward
 Multipurpose trees for agroforestry in the Pacific islands; R.R. Thaman, C.R. Elevitch, K.M. Wilkinson
 Ildis' legumeweb
 Plants of Tonga; T.G. Yuncker; BPB bulletin 220, Honolulu 1959